

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 030-01/06-01/02

URBROJ: 2198/09-1-20-5

Starigrad Paklenica, 24. rujna 2020. godine

Na temelju članka 35. stavka 1. točke 4. i članka 53. stavka 2. i 3. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 30. Statuta Općine Starigrad („Službeni glasnik Zadarske županije“ broj 3/18, 8/18 i 3/20), Općinsko vijeće Općine Starigrad, na 21. sjednici, održanoj dana 24. rujna 2020. godine, donijelo je

ODLUKU

o izmjenama Odluke o ustrojstvu Jedinstvenog upravnog odjela Općine Starigrad

**Članak 1.**

U Odluci o ustrojstvu Jedinstvenog upravnog odjela Općine Starigrad („Službeni glasnik Zadarske županije“, br. 6/06 i 16/09), članak 3. mijenja se i glasi:

*Općinski načelnik donosi Pravilnik u unutarnjem redu, na prijedlog pročelnika Jedinstvenog upravnog odjela Općine Starigrad..*

*Pravilnikom o unutarnjem redu utvrđuje se unutarnje ustrojstvo Jedinstvenog upravnog odjela, naziv i opisi poslova, stručni i drugi uvjeti za raspored na radna mjesta, broj izvršitelja i druga pitanja od značaja za rad Jedinstvenog upravnog odjela u skladu sa Statutom Općine Starigrad i općim aktima Općine Starigrad.*

**Članak 2.**

Članak 4. mijenja se i glasi:

*Jedinstvenim upravnim odjelom Općine Starigrad upravlja pročelnik kojeg na temelju javnog natječaja imenuje Općinski načelnik.*

**Članak 3.**

U članku 5., stavak 1. podstavak 6. mijenja se i glasi:

* *obavlja i druge poslove u skladu sa zakonom i Statutom Općine Starigrad*

**Članak 4.**

Ova Odluka stupa na snagu u roku od osam dana od dana objave u „Službenom glasniku Zadarske županije“.

Predsjednik

Marko Marasović, dipl. ing. građ.